Seegelschëff
E Seegelschëff (Schëffsnumm dacks mat SS uginn) ass e Schëff, dat ganz oder haaptsächlech mat senge Seegelen duerch d'Kraaft vum Wand viru gedriwwe gëtt. Seegelschëffer waren zanter der Antiquitéit bis zum 19. Joerhonnert déi wichtegst Verkéiersmëttele fir den Transport vu Gidder a Persounen op laange Strecken um Mier. Si goufe vum 19. Joerhonnert u mat Dampschëffer a Motorschëffer ersat. Bis gutt an d'19. Joerhonnert eran, waren och déi meescht Krichsschëffer Seegelschëffer. Kleng Seegelschëffer ginn als Seegelbooter bezeechent.

Opbau a Klassement 
Seegelschëffer hunn op d'mannst ee Mast, ee Seegel an och als Géigestéck am Waasser e Kiel, deen déif an d'Waasser era reecht, an ee Schwäert oder méi Säiteschwäerter, besonnesch bei Schëffer mat plattem Buedem.

En Ënnerscheed gëtt gemaach tëscht zwou Aarte vu Seegelen:
 Rahseegel, déi an enger Rah ugeschloe ginn an haaptsächlech queesch zur Faartrichtung orientéiert sinn, a
 Schratseegel, déi a Richtung vun der Längt vun der Schëffssachs ubruecht sinn. Zu de leschte gehéieren:
Héichseegel oder Bermudaseegel: dräieckege Seegel, déi um oder hanner dem Mast ubruecht sinn an deenen hiren ënneschten Deel hanne vun engem Bam opgespaant gëtt.
Gaffelseegel, déi d'Form vun engem Trapéiz hunn an un enger Gaffel gefuer ginn.
Laténgerseegel, dräieckeg oder trapéizfërmeg Seegel, déi an der Faartrichtung queesch zum Mast a mat engem Deel virum Mast hänken.
Luggerseegel, déi tëscht Gaffelseegel a Laténgerseegel ze klasséiere sinn an dacks ouni Bam gefuer ginn.
Sprietseegel, véiereckeg Seegel, déi vum viischten ënneschten Eck bis zum ieweschten Eck vum Mast hänken.
Krebsscherenseegel
Spreizgaffelseegel
Stagseegel

Type vu Seegelschëffer 
Bark
Brigantine
Brigg
Dau
Dschunk
Ewer
Fregatt
Gabarre
Galeasse, Dräimaster mat Laténgerseegelen
Galéi
Galeone
Gulet
Hansekogge
Holk
Karacke
Karavell
Klipper
Korvett
Kraweel
Lädine
Pinasse
Pinisi
Schebecke
Schoner
Schonerbark (Barkentine)
Vollschëff
Zeesenboot

Net spezifesch Bezeechnunge fir Seegelschëffer sinn z. B.: Dräimaster, Groussseegeler, Fënneffmastschëff oder Windjammer.

Berüümt Seegelschëffer 
 Santa Maria, Admirolsschëff vum Christoph Kolumbus op senger éischter Rees, (1492)
 Mayflower, Schëff dat déi éischt Emigranten (Pilgrims) vun Europa no Nordamerika bruecht huet
 HMS Victory, Admirolsschëff vum Nelson (1805,an der Schluecht vu Trafalgar)
 Le Renard, Aacht a lescht Schëff, dat vum Pirat Robert Surcouf arméiert a benotzt gouf (1813)
 America, Éischte Vainqueur vum America-Cup (1851)
 Cutty Sark, Berüümte Clipper op de Reesen op der Sich no Téi (1869), kann zu London als Muséeschëff besicht ginn
 Belem, leschte franséischen Dräimaster (1896)
 Pen Duick, Serie vu Seegelbooter gebaut oder kaaft vum Éric Tabarly
  Pamir, Berüümten däitsche Véiermaster (1905)
 Mercator, Muséeschëff zu Oostende, dat fréier als Schoulschëff vun der belscher Marinn benotzt gouf
 Gorch Fock , Seegelschoulschëff vun der däitscher Marinn (1958)
 Vasa, Schëff aus dem 17. Joerhonnert, dat am Vasamuseet zu Stockholm (Schweden) besicht ka ginn

Kuckt och 
 Pavillon maritime
 Lëtzebuerger Pavillon maritime

Um Spaweck 

 Detailléierte Schema vun engem Véiermaster